Vištalakis
Kartą vienas senis su sene išėjo šienauti. Bešienaudami labai pavargo ir atsigulė poilsio ant šieno kupetos. Tuo tarpu mato senis, kad kas žirnius čiužina, lyg kas su kaušu žirniauna. Tada senis sako senei:

– Pažiūrėk, bobut, kas ten žirnius čiužena?

O senė pažiūrėjo, pažiūrėjo ir sako:

– Vaje vaje! Tai vištalakis žirnius raško!

Kai tik senė paminėjo vištalakį, ir įvyko su ja stebuklai: jos čipkas nukrito nuo galvos, o sijonas užsimovė ant galvos, kad bobutė negali iš drabužių išsikapstyti ir tik rėkia:

– Seni, seni, gelbėk!

O seniui juokai. Jis tik žiūri ir plyšta juokais. Jam nuostabu, kad senės sijonas ant galvos užsimovė.

Vištalakiu yra vadinamas viesuliukas, kuris stulpu ant kelio smėlį susuka.
	  
Mitologinės sakmės
Sakmės apie vėją